Sis dels quinze detinguts aquest dimarts per robatoris en habitatges passen a disposició judicial | Diari de Tarragona
Sis dels quinze detinguts aquest dimarts per robatoris en habitatges passen a disposició judicial
Està previst que demà dijous declarin la resta mentre que un va quedar sense efecte i l'altre va ingressar directament a la presó perquè tenia un ordre pendent de detenció
11 de Febrero de 2015 - 16:35 hs
Imatge de part del material recuperat per la policia una vegada desmantellat el grup criminal que robava a habitatges de tot l'Estat. Foto: ACN
Sis dels quinze detinguts en el marc d'una operació conjunta dels Mossos d'Esquadra i la Guàrdia Civil per desmantellar un grup criminal acusat de cometre 27 robatoris en habitatges han prestat declaració aquest dijous als jutjats de Balaguer. Així mateix, està previst que al llarg de demà dijous ho facin set detinguts més després que un detingut va quedar sense efecte, tot i mantenir-li la imputació, i l'altre va ingressar directament a presó ja que tenia una ordre pendent de detenció i ingrés a presó. El grup estava ubicat a Castelló i des d'aquí es desplaçava arreu de la geografia espanyola per cometre robatoris, alguns en diverses localitats de les demarcacions de Tarragona i Lleida.
Amb tota la informació recopilada, entre aquest dilluns i dimarts s'han dut a terme deu entrades i escorcolls en set domicilis de Peníscola, Benicarló, Castelló i Benicàssim, dos establiments de lloguer de vehicles i un establiment comercial de Reus, el qual ha quedat precintat. En l'operatiu també es van detenir aquest dilluns quinze persones, membres del grup criminal.